San Leonardo

Leonardo de Noblac (Gallia, VI secoło - Saint-Léonard-de-Noblat, 6 de novenbre 545 ?) el xe sta un eremita. Santo par ła Ciesa catolega, ła so venerasion ła se ga difondesta in Eoropa a partire dal XI secoło.

 Biografia 
Nato in Gallia da nobiłi franchi a ł'epoca de ł'Imperador Anastasio, el se ga rifiutà de aruolarse par tegnerghe drio a l'ałora arcivescovo de Reims, San Remigio.

El re Clodoveo, amigo de ła so fameja, el ghe ga conceso ałora, la facoltà de liberare i prisonieri che el gavese incontrà. Ałora Leonardo el ga sfrutà sta posibiłità liberando un gran numaro de persone ridote małe e prive de libertà. Leonardo po' el ga rifiutà l'oferta de ła sede vescoviłe, preferendo ritirarse inte un monastièr a Orleans.

Pì tardi el se ga ritirà da eremita inte łe foreste del Limoşin. El ga 'vu tante persone che ghe tegneva drio e ła nomeja de ła so santità ła xe rivà fin al re che el gaveva so mujure che ła gaveva dificoltà a partorire.
Graçie a Leonardo ła regina ła riusì a dare a ła luce el putin e el re Clodoveo, par riconosenza el ghe ga conceso na parte del bosco par edificare un monastièr. Leonardo ałora el ga costruio un oratorio intitołà a ła Madona e drento un altare in onor de san Remigio.

Ła tradision ła vołe che el santo el sia morto el 6 de novenbre, ma non se sà de che ano.
Dal nobiliacum ga ciapà el nome anca ła sitadina che se ga formà intorno al monastièr e che in scuminsio ga ciapà el nome de Noblac, quindi Noblat onquò xe ciamà Saint-Léonard-de-Noblat in onore del so iłustre fondatore.

 San Leonardo in Itałia 
El culto de San Leonardo l'è sta portà in Italia - sora-de-tuto in Sicilia - dai normani.
Inte el comune de Serradifalco in provincia de Caltaniseta łe xe custodie de łe relique del santo. Chi ła festa in so onore ła se fa in agosto invese che in novenbre.
Inte el comune de Partinico in provincia de Palermo vien fata na procesion rełijoşa.
A Viładose in provincia de Rovigo, inte ła ciesa parochiałe ghe xe un osso del Santo rivà da San Leonard de Noblac inte i ani '70.

 Linganbi foresti 

 Sul sito Santi e Beati
  Sull'enciclopedia cattolica

Leonardo de Noblac